**Научен симпозиум на тема „Камерни тахиаритмии и внезапна сърдечна смърт“ ще се проведе в Боровец**

Научен симпозиум, посветен на камерните тахиаритмии и внезапната сърдечна смърт, събира утвърдени специалисти, специализанти и студенти по медицина на 15 и 16 септември 2023 г. в Боровец, съобщиха от Дружеството на кардиолозите в България (ДКБ).

Събитието е без регистрационна такса за специализанти, членове на ДКБ и студенти.

Форумът ще бъде открит на 15 септември от доц. Васил Трайков, председател на ДКБ, и д-р Красимир Джинсов, председател на Съсловното сдружение по кардиостимулация и електрофизиология в България. В първия ден на симпозиума ще има представяне на новостите в ръководните правила за работа.

Програмата на форума предвижда много лекции и дискусии, както и излъчване на живо на катетърна аблация при камерна тахиаритмия от болница „Аджибадем Сити клиник Токуда“ на 16 септември.

Сред лекторите ще бъдат водещи чуждестранни специалисти като проф. Avi Sabbag от Израел, проф. Борислав Динов от Германия, проф. Laszlo Saghy от Унгария, проф. Šime Manola от Хърватия и др.

С програмата може да се запознаете [тук](https://www.bgcardio.org/storage/app/media/uploaded-files/_КТ.pdf).